[{"text_idx": "#000000", "text": "La divorco de TEJO kaj UEA eniras s\u0302torman fazon. La g\u0302enerala direktoro de UEA malpermesis al TEJO-volontuloj paroli kun laborantoj de UEA, asertas la prezidanto de TEJO."}, {"text_idx": "#000001", "text": "Dum la komitata kunsido de TEJO en aprilo oni akuzis la Centran Oficejon pri \"rekta sabotado\" de TEJO, c\u0302ar la nova statuto de la sendependig\u0302anta junulara sekcio de UEA dau\u0306re ne estis registrita c\u0302e la nederlandaj oficialaj instancoj. Poste la statuto fine estis registrita, sed evidente restas grandaj problemoj en la rilatoj inter la estraro de TEJO kaj la Centra Oficejo."}, {"text_idx": "#000002", "text": "\u2013 La situacio inter UEA kaj TEJO parte malblokig\u0302is pro la ekhavo de jura personeco. Tio ebligis al ni malfermi bankokonton kaj danke al tio TEJO povas mem elpagi monon sen dependi de la Centra Oficejo, kiu post 8-taga pretekstumado de la g\u0302enerala direktoro efektivigis la petitan g\u0302iron de parto de la rimedoj de TEJO de la UEA-kontosistemo al la nova bankokonto de TEJO, rakontas la prezidanto de TEJO, Michael Boris Mandirola."}, {"text_idx": "#000003", "text": "Tamen UEA dau\u0306re ne permesas, ke respondeculoj de TEJO rekte aliru la datumbazon de la asocio ekzemple por vidi la staton de la kontoj de TEJO, li aldonas."}, {"text_idx": "#000004", "text": "\u2013 Krome la kunlaboro kun UEA bedau\u0306rinde malbonig\u0302as. La g\u0302enerala direktoro malpermesas kontaktadon inter la stabo de UEA kaj tiu de TEJO, ec\u0302 inter la volontuloj de la CO, por eviti ke la kunlaboro povu funkcii malgrau\u0306 la problema rilato inter s\u0302i mem kaj la aktivuloj de TEJO."}, {"text_idx": "#000005", "text": "Ne nur la prezidanto de TEJO, sed pluraj aliaj fontoj asertas, ke la volontuloj de TEJO en la Centra Oficejo ne plu rajtas paroli kun laborantoj de UEA pri oficaj aferoj. Tion spertis ankau\u0306 oficistoj de UEA, al kies demandoj TEJO-oficistoj respondis, ke ili ne rajtas paroli."}, {"text_idx": "#000007", "text": "\u2013 Kompreneble tiu informo estas komplete erara, kaj la ideo en si mem estas absurda. Aliflanke estas ja tiel, ke mi petis al Veronika diri al la oficistoj, ke TEJO-estraranoj ne rajtas doni laboron al ili sen s\u0302iaj scio kaj permeso."}, {"text_idx": "#000008", "text": "Libera Folio: Tamen lau\u0306 fontoj de Libera Folio, volontuloj de TEJO ne plu rajtas paroli kun UEA-oficistoj pri oficaj aferoj, sed ili ja rajtas paroli pri personaj aferoj. C\u0302u povas temi pri ia miskompreno?"}, {"text_idx": "#000011", "text": "La konflikto inter TEJO kaj la g\u0302enerala direktoro de UEA ekbolis ankau\u0306 en la diskutejo de la komitato de UEA, kie Boris Mandirola esprimis sian malkontenton pri la laboro de Veronika Poo\u0301r:"}, {"text_idx": "#000020", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000027", "text": "Vi ne povis malfermi konton antau\u0306 via sendependig\u0302o? Mi pridubas tion."}, {"text_idx": "#000032", "text": "Vi parolas pri UEA kiel \u00bbplenkreskula organiz[aj\u0302]o\u00ab. Kiu estas TEJO? TEJO eble estis iam forumo de junuloj, nun ec\u0302 35-jarag\u0302aj esperantistoj povas esti membro de TEJO. C\u0302u junulara? Kiel la komunista organizaj\u0302o de la Germana Demokratia Respubliko \u00bbFDJ\u00ab estis gvidataj de geavoj, TEJO estas certe ne pli longe junulara organizaj\u0302o. La estraro de \u00bbFDJ\u00ab amis la mem-trompadon, evidente vi ankau\u0306!"}, {"text_idx": "#000034", "text": "Permesu ankau\u0306 tion rimarkon: Dum la kontrau\u0306-geja fi-kampanjo fare de partoj de la TEJO-estraro kontrau\u0306 kunlaborantoj de CO mi ne havis la impreson, ke \u00bbTEJO efektive c\u0302iam havis la intencon kiel eble plej bone funkcii kiel parto de UEA\u00ab."}, {"text_idx": "#000042", "text": "La TEJO estrarano ne plu rajtas plendi pri \"fari siajn proprajn erarojn\". TEJO ne estas nur ia ludo. La (volontule alprenita) tasko komencas per plenumi tiujn respondecojn."}, {"text_idx": "#000043", "text": "TEJO ne estas ies apartenaj\u0302o, nek privata projekto; g\u0302i estas respondeco."}, {"text_idx": "#000045", "text": "La preparado de la sendependig\u0302o de TEJO fare de la TEJO-estraro estis evidente fus\u0302aj\u0302o. Fus\u0302a, kiel la uzado de subvencioj de la Eu\u0306ropa Unio fare de la TEJO-estraro, fus\u0302a, kiel la propra librotenado ktp. C\u0302u vi ne preparis kontrakton kun UEA pri la multaj administraj demandoj? C\u0302u vi pensis, ke venos ia feino kaj klarigos c\u0302ion?"}, {"text_idx": "#000046", "text": "Ne gravas, c\u0302u ankau\u0306 membroj de TEJO estas en la datumbazo de UEA. UEA estas la posedanto de tiu datumbazo, ne la nun sendependa TEJO. C\u0302u vi demandis la membrojn de UEA, c\u0302u tiuj pretas akcepti, ke vi kiel nun sendependa organizaj\u0302o tralegas la personajn informojn? La datoj de viaj \"propraj membroj\" en tiu datumbazo entenas ne nur informojn koncerne TEJO. C\u0302u vi scias nenion pri la konfidenco de propraj datoj?"}, {"text_idx": "#000048", "text": "La TEJO-estraro turmentis la Eo-movadon dum jaroj pro la sendependig\u0302o. Sed evidente sen ia ajn plano. Kaj nun \u2013 denove kiel dekjara knabo \u2013 vi kulpigas la Centran Oficejon pri viaj propraj eraroj. Via senkapableco estas ne mezurebla!"}, {"text_idx": "#000049", "text": "Vi parolas pri la reputacio de TEJO. Kia reputacio? Vi ne kapablis respekti la regulojn de la Eu\u0306ropa Unio koncerne subvencioj. Vi ne kapablis respekti la statuton de UEA. Vi ne kapablis klarigi mem la demandon de registrado de via asocio. La kvereloj pri IJK en Afriko estis katastrofaj. Kia reputacio? Vi vers\u0302ajne vivas en mem-konstruita kastelo el aero."}, {"text_idx": "#000051", "text": "TEJO kaj UEA jes faris kontrakton pri kunlaboro ( ), sed la tuto estas tia mikspoto de dependeco kaj de sendependeco ke estis antau\u0306videble ke estos problemoj."}, {"text_idx": "#000053", "text": "Nu, se TEJO estas sendependa, kial la G\u0302enerala Direktoro de alia organizo devu, au\u0306 ec\u0302 rajtu, decidi pri kiel g\u0302i elspezas sian monon? Tio ne kongruas kun sendependeco, kaj tre probable iam estos problemoj pro tio."}, {"text_idx": "#000054", "text": "Mi ne havas opinion pri la sendependig\u0302o mem, sed s\u0302ajnas al mi ke oni tre malbone planis g\u0302in, kaj pri tio kulpas ambau\u0306 UEA kaj TEJO."}, {"text_idx": "#000056", "text": "La Regularo pri Kunlaboro specife diras: \"La Centra Oficejo en c\u0302i tiu regularo estas la Oficejo de UEA\". Kaj g\u0302i diras: \"La Centra Oficejo pagas sumon el la monrimedoj de TEJO\". Kaj poste g\u0302i parolas pri la rajtoj de la G\u0302enerala Direktoro rilate al pagoj. Kaj g\u0302i ankau\u0306 diras ke TEJO ricevas \"la konsilojn kaj kunlaboron de la G\u0302enerala Direktoro kaj de aliaj oficistoj de UEA\"."}, {"text_idx": "#000059", "text": "Joop: \"g\u0302enerala direktoro de TEJO ... Veronika Poor. Do teh\u0302nike s\u0302i ne estas la g\u0302enerala direktoro de alia organizo\":"}, {"text_idx": "#000061", "text": "kun intereso ricevis vian komenton alskribita Joop Kiefte. La unua punkto, pri dekjareco, kvankam tuj malpruvebla, estos en respekto de via mos\u0302to diligente konsiderata. La dua punkto pri fus\u0302a sendependig\u0302o sen plano, estas interesa vidpunkto. Pretervidante la laboron kiun mi mem metis en tio, mi iel povas imagi vian pravecon en tio. Sed ni lasu tion prijug\u0302i g\u0302is la punkto tri, la aliro de la propraj datumoj. Vi c\u0302i tie asertas diversajn malpravaj\u0302ojn. Unue, se TEJO ne havas aliron al la datumoj de siaj membroj, TEJO ne estas g\u0302uste dirite memstara kaj ne stirebla de supera organizo kiel tion petas la kunlaboro de Eu\u0306ropaj kaj alisence Internaciaj Instancoj, kiu ebligis al ni la plej grandan parton de la progreso de Esperanto en formalaj c\u0302irkau\u0306aj\u0302oj dum multa tempo. Cetere vi alportas la punkton havi aliron al propraj datumoj c\u0302e banko, pri kio mi volas informi vin ke lau\u0306 la preskau\u0306 c\u0302ie validaj leg\u0302oj c\u0302iuj havas rajton al plena aliro al datumoj pri si mem c\u0302e ajna organizo, ankau\u0306 c\u0302e banko, kaj mi rekomendas ke vi pri tio trarigardu la kondic\u0302ojn de via banko. Se tio ne estas permesata, serc\u0302u alian bankon kaj eble iru al kortumo, c\u0302ar tio estas kontrau\u0306leg\u0302a."}, {"text_idx": "#000067", "text": "Iom pli da informoj en nova komento c\u0302e la grupo Komitato de UEA: \"la datumoj de TEJO estas samtempe niaj datumoj.\" \u2013Mark Fettes.\nLi diras ankau\u0306, ke TEJO ne volas observi la datum-protektan politikon, sed volas kunhavigi g\u0302in kun jure apartaj Landaj Sekcioj.\nLi dau\u0306ras, por diri: \"Do, nepras havi komunan datumprotektan politikon por eviti tiajn konfliktojn.\""}, {"text_idx": "#000068", "text": "(Mi alivortumas mian reagon al antau\u0306nelonga artikolo de Komitatano Z en la Balta Ondo Tie mi parolis pri la graveco kompreni nian movadon en la kunteksto de aliaj internaciaj organizoj. Sube mi fokusig\u0302as sur la nuntempa, akra, tro boliganta krizo de TEJO-UEA)."}, {"text_idx": "#000070", "text": "Ni ne forgesu, ke la nuntempa mondo radikale s\u0302ang\u0302ig\u0302as parte pro la influo de junuloj: Yahoo, Guglo, Fejsbuko. Io simila multe el ni Esperantistoj atendas de TEJO kaj de similaj aroj de junaj Esperantistoj (35 jaroj ne plu estas junulo, tamen, au\u0306 c\u0302u estas?). TEJO povas ludi la plej signifoplenan rolon en la sukceso de la tradicia movado, kaj ke \"maljunuloj\" kiel mi ne forgesu tion."}]